Adoerius quidam in eodem cœnobio ex laico conversus, in villa Divionensis pagi, quæ Fissiacus appellatur, dedit vineam unam, quæ terminatur de uno latere terra sancti Benigni de Longovico, de alio via publica, de una fronte vinea sancte Mariæ de Balma, de alia terra sancti Eusebii de Escubilibus. § Habet ipsa vinea ex uno latere in longum perticas agripennales XXIIII, de alio perticas XX, pedum II, de una fronte perticas XX, de alia vero perticas XV, pedum VII. § Refert quidam scriptor, etc. ut in Chronico S. Benigni. § His temporibus Incarnationis Christi DCCCXCI volvebatur annus.